SET ปิดเช้าวูบกว่า 8 จุด รับปัจจัยตปท. หลังดอลลาร์แข็งค่า-Bond Yield พุ่ง 3.18%
SET ปิดเช้าวูบกว่า 8 จุด รับปัจจัยตปท. หลังดอลลาร์แข็งค่า-Bond Yield พุ่ง 3.18% โดยดัชนีปิดเช้านี้ที่ระดับ 1,733.72 จุด ลดลง 8.24 จุด หรือ 0.47% มูลค่าการซื้อขาย 2.97 หมื่นลบ.
4 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (4 ต.ค.61) ที่ระดับ 1,733.72 จุด ลดลง 8.24 จุด หรือ 0.47% มูลค่าการซื้อขาย 2.97 หมื่นลบ.
ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยเช้านี้มีโอกาสที่จะปรับตัวลง เช่นเดียวกับตลาดหุ้นในภูมิภาคเอเชียที่เช้านี้ส่วนใหญ่จะติดลบกัน หลังจากที่อัตราผลตอบแทนพันธบัตรของสหรัฐฯ (Bond Yield) ปรับตัวสูงขึ้นมาอยู่ที่ 3.18% และเงินดอลลาร์สหรัฐฯก็แข็งค่าขึ้นด้วย รับผลจากตัวเลขเศรษฐกิจของสหรัฐฯที่ออกมาดี ซึ่งก็เป็นลบต่อ Emerging Market
นอกจากนี้ เมื่อวานนี้แรงขายของตลาดบ้านเรามีออกมาค่อนข้างมาก พร้อมให้ติดตามวันนี้ธนาคารแห่งประเทศไทย (ธปท.) จะมีแนวนโยบายเกี่ยวกับธุรกิจอสังหาริมทรัพย์อย่างไรบ้าง และในวันศุกร์นี้ก็ให้ติดตามตัวเลขการจ้างงานนอกภาคเกษตรของสหรัฐฯ
พร้อมให้แนวรับ 1,735-1,730 จุด ส่วนแนวต้าน 1,750 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
IVL มูลค่าการซื้อขาย 1,881.29 ล้านบาท ปิดที่ 61.25 บาท ลดลง 0.75 บาท
PTT มูลค่าการซื้อขาย 1,470.47 ล้านบาท ปิดที่ 53 บาท ลดลง 0.50 บาท
EA มูลค่าการซื้อขาย 1,313.73 ล้านบาท ปิดที่ 47.50 บาท ลดลง 0.75 บาท
BANPU มูลค่าการซื้อขาย 1,059.17 ล้านบาท ปิดที่ 18.70 บาท ลดลง 0.30 บาท
PTTGC มูลค่าการซื้อขาย 760.17 ล้านบาท ปิดที่ 82 บาท ราคาไม่เปลี่ยนแปลง